ตร. ทหารสระแก้ว สกัดจับหนุ่มเดินโพยพนันบอลยูโร ส่งบ่อนเขมร
ตร.-ทหาร จ.สระแก้ว ตั้งด่านสกัดจับหนุ่มต้องสงสัย หลังได้รับรายงาน เป็นคนเดินโพยรับแทงพนันบอลยูโรส่งโต๊ะบอลในบ่อนปอยเปต  จากการตรวจค้นพบโพยชื่อทีมฟุตบอล และกระดาษจดราคาต่อรองเพียบ ด้าน ตร.สภ.คลองลึก เตรียมดำเนินคดีขยายผลหาผู้มีส่วนร่วมเพิ่ม,เมื่อเวลา 10.00 น. วันที่ 3 ก.ค. 59 พ.ต.อ.เสกสรร วัฒนพงษ์ ผกก.สภ.คลองลึก จ.สระแก้ว ได้สั่งการให้ พ.ต.ท.จตุรภัทร สิงหัษฐิต รอง ผกก.(สส) สภ.คลองลึกประสานความร่วมมือกับ พ.ต.ชาญ ว่องไวเมธี ผบ.ร้อย ทพ.1201 ฉก.กรม.ทพ.12 กกล.บูรพา และ พ.ต.ท.เบญจพล รอดสวาสดิ์ รอง ผกก.ตม.จ.สระแก้ว นำกำลังร่วมกันตั้งด่านตรวจค้นบนถนนสุวรรณศร บริเวณด่านตรวจความมั่นคง หน้าตลาดเทศบาล 2 บ้านคลองลึก ต.อรัญประเทศ อ.อรัญประเทศ จ.สระแก้ว,จากนั้น เจ้าหน้าที่ตำรวจและทหารได้สกัดตรวจค้นรถยนต์กระบะ 4 ประตู ยี่ห้อมิตซูบิชิ ไททันพลัส สีขาว ทะเบียน กจ 1063 สระแก้ว เนื่องจากพบมีพฤติกรรมเป็นคนเดินโพยรับแทงพนันฟุตบอลยูโร 2016ทางออนไลน์เพื่อส่งให้กับเจ้ามือโต๊ะบอลในบ่อนกาสิโนฝั่งปอยเปต กัมพูชา พบนายจิระพงศ์ บุญนาค อายุ 33 ปี เป็นคนขับ ตรวจพบใบโพยชื่อทีมฟุตบอลยูโร 2016 และราคาต่อรอง จำนวน 23 แผ่น สมุดบัญชีรายชื่อผู้แทงพนัน จำนวน 1 เล่ม บัญชีราคาต่อรองของทีมฟุตบอล จำนวน 1 แผ่น ซุกซ่อนอยู่ในกระเป๋ากางเกงด้านขวา และพบโทรศัพท์มือถือ 1 เครื่อง อยู่ในกระเป๋ากางเกงด้านซ้าย นอกจากนี้ยังพบพบว่าในแอพพลิเคชั่นไลน์มีการรับแทงพนันฟุตบอลยูโร 2016 จำนวนหลายคู่,อย่างไรก็ตาม เจ้าหน้าที่จึงควบคุมตัวพร้อมหลักฐานมอบให้ สภ.คลองลึก ดำเนินคดีและสอบสวนขยายผลถึงผู้ลักลอบเล่นพนันฟุตบอลออนไลน์และเจ้ามือรายนี้ต่อไป.
ตร.-ทหาร จ.สระแก้ว ตั้งด่านสกัดจับหนุ่มต้องสงสัย หลังได้รับรายงาน เป็นคนเดินโพยรับแทงพนันบอลยูโรส่งโต๊ะบอลในบ่อนปอยเปต  จากการตรวจค้นพบโพยชื่อทีมฟุตบอล และกระดาษจดราคาต่อรองเพียบ ด้าน ตร.สภ.คลองลึก เตรียมดำเนินคดีขยายผล
พนันบอลออนไลน์,เดินโพยบอล ส่งบ่อนปอยเปต,ตร.จับคนเดินโพยบอล,ฟุตบอลยูโร 2016,โพยบอล,คลองลึก,สระแก้ว,ข่าว,ไทยรัฐ,ไทยรัฐออนไลน์,ข่าวทั่วไทย